Alla lihthanke piirmäära jääv hange „Ruila Põhikooli klassiruumi sisustus““

**VÄIKEHANKE ALUSDOKUMENT**

**Hanke objekti kirjeldus:**

Hankija soovib tellida Ruila Põhikooli kahele klassiruumile sisustus vastavalt hankedokumentidele ja selle lisadele.

**Pakkumuse koostamise juhis:**

Hankija palub esitada pakkumuse koosseisus:

* KULULOEND vastavalt lisale 2.
* Kinnitus, et esitatud pakkumus on jõus vähemalt 30 kalendripäeva
* Info pakkumuses sisalduva pakkuja ärisaladuse kohta. Ärisaladus ei saa olla kriteeriumid, mille alusel valitakse välja edukas pakkumus (nt pakutud hind). Kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument.

Pakkumus esitada eesti keeles ja maksumus väljendada eurodes.

**Nõuded pakkujale:**

* Pakkujal ei tohi esineda riigihangete seaduse § 95 lõike 1 punktis 4 (ajatamata maksuvõlg) ega lõike 4 punktides 8 ja 9 (varasemad hankelepingu rikkumised ja valeandmete esitamine) sätestatud kõrvaldamise aluseid.
* Pakkujal peab olema kolme viimase lõppenud majandusaasta keskmine netokäive (müügitulu) vähemalt 40 000 eurot aastas.
* Pakkuja peab olema viimasel kahel aastal täitnud nõuetekohaselt vähemalt kaks hanke esemele sarnast lepingut maksumusega a` 25 tuhat eurot. Pakkujal esitada pakkumuses vastavate lepingute info (lepingu nimetus, teostamise koht, lepingu maht, Tellija kontaktandmed).

**Pakkumuste hindamise kriteeriumid:** Edukas pakkumine on hanke tingimustele vastav madalaima hinnaga pakkumus.

**Pakkumuse esitamise viis ja tähtaeg**:

Pakkumus esitada e-posti aadressile silver.libe@sauevald.ee hiljemalt **13.08.2020 kell 12.00.**

Lisainfo saamiseks ja objektiga tutvumiseks võtta ühendust Ruila Põhikooli direktoriga, Tiia Rosenberg, tel. 5163534

Pakkumus peab olema esitatud Hankijale allkirjastatud kujul ning Hankija poolt esitatud vormidel.

Iga pakutava toote kohta peab olema lisatud pilt.

**Küsimused pakkujatele ja läbirääkimised:**

Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.

Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.

*\*Hankija ei avalda pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).*

**Hankemenetluse tulemustest teavitamine:** hankija teavitab hankemenetluse tulemustest kõiki pakkumuse esitanud pakkujaid e-kirja teel.

**Hankelepingu sõlmimine ja tingimused:**

Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.

Eduka pakkujaga sõlmitakse hankeleping vastavalt lisatud vormile.

Hangitav sisustus peab olema objektile tarnitud ning kasutusvalmis **hiljemalt 31.08.2020**

Hankija ei tee ettemaksu.

Teenuse eest tasumine toimub arve alusel pärast teenuse osutamist. Arve tuleb esitada masinloetava e-arvena.

Arve tasumise tähtaeg vähemalt 14 kalendripäeva.